กฎกระทรวง ฉบับที่ 26 (พ.ศ. 2527) ออกตามความในพระราชบัญญัติรถยนต์ พ.ศ. 2522

กฎกระทรวง
ฉบับที่ ๒๖
(พ.ศ. ๒๕๒๗)
ออกตามความในพระราชบัญญัติรถยนตร์
พ.ศ. ๒๕๒๒[๑]

อาศัยอำนาจตามความในมาตรา ๕ (๕) และ
(๑๘) มาตรา ๒๓ วรรคสี่ และมาตรา ๒๔ วรรคสาม
แห่งพระราชบัญญัติรถยนตร์ พ.ศ. ๒๕๒๒ รัฐมนตรีว่าการกระทรวงมหาดไทยออกกฎกระทรวงไว้
ดังต่อไปนี้

ข้อ ๑  ในกฎกระทรวงนี้
รถยนตร์สี่ล้อเล็กรับจ้าง หมายความว่า รถยนตร์สี่ล้อเล็กรับจ้างบรรทุกคนโดยสารไม่เกินเจ็ดคน
รถยนตร์สี่ล้อเล็กรับจ้างของสหกรณ์ หมายความว่า รถยนตร์สี่ล้อเล็กรับจ้างที่
จดทะเบียนเป็นรถยนตร์สาธารณะและเป็นรถยนตร์สี่ล้อเล็กรับจ้างที่มีสหกรณ์หรือสมาชิกของสหกรณ์เป็นผู้ถือกรรมสิทธิ์
ผู้ถือกรรมสิทธิ์ หมายความว่า ผู้เป็นเจ้าของรถยนตร์สี่ล้อเล็กรับจ้างและมีชื่อเป็นเจ้าของในใบคู่มือจดทะเบียนรถ
และให้หมายความรวมถึง ผู้ที่เช่าซื้อรถยนตร์สี่ล้อเล็กรับจ้างจากบริษัทจำกัดที่ประกอบกิจการเกี่ยวกับธุรกิจการซื้อขายหรือการให้เช่าซื้อและผู้ที่ซื้อรถยนตร์สี่ล้อเล็กรับจ้างจากเอกชน
โดยมีสัญญาซื้อขายที่กรรมสิทธิ์ในรถยนต์ได้ตกแก่ผู้ซื้อแล้วแม้ว่าจะยังไม่มีการชำระราคาโดยครบถ้วน

ข้อ ๒  สหกรณ์ที่ประสงค์จะขอรับใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อเล็กรับจ้าง
ในท้องที่กรุงเทพมหานครต้องมีลักษณะดังต่อไปนี้
(๑) เป็นสหกรณ์จำกัดที่จดทะเบียนตามกฎหมายว่าด้วยสหกรณ์
และมีสำนักงานใหญ่ตั้งอยู่ในราชอาณาจักร โดยมีวัตถุประสงค์เพื่อประกอบการเดินรถยนตร์รับจ้างบรรทุกคนโดยสารโดยใช้รถยนตร์สี่ล้อเล็กรับจ้างและส่งเสริมการประกอบอาชีพผู้ขับรถยนตร์สี่ล้อเล็กรับจ้าง
(๒) กรรมการดำเนินการ
สมาชิกและพนักงานต้องเป็นผู้มีสัญชาติไทย
(๓)
สมาชิกต้องไม่เป็นสมาชิกของสหกรณ์อื่นซึ่งมีวัตถุประสงค์อย่างเดียวกัน
(๔) สมาชิกจะเป็นผู้ถือกรรมสิทธิ์รถยนต์สี่ล้อเล็กรับจ้างที่จดทะเบียนเป็นรถยนตร์สาธารณะได้คนละไม่เกินหนึ่งคัน
เว้นแต่เป็นการได้กรรมสิทธิ์มาภายหลังที่ได้เข้าเป็นสมาชิกแล้ว
และการได้มานั้นเป็นการได้มาโดยทางมรดก
(๕) มีสมาชิกซึ่งได้รับใบอนุญาตขับรถยนตร์สาธารณะจำนวนไม่น้อยกว่าหนึ่งร้อยคน
และในจำนวนสมาชิกดังกล่าวไม่น้อยกว่าห้าสิบคนต้องเป็นเจ้าของรถยนตร์สี่ล้อเล็กรับจ้างและมีชื่อเป็นเจ้าของในใบคู่มือจดทะเบียนรถ

ข้อ ๓  รถยนตร์สี่ล้อเล็กรับจ้างที่จะนำมาประกอบการรับจ้างบรรทุกคนโดยสารต้อง

มีลักษณะดังต่อไปนี้
(๑) เป็นรถยนตร์ที่เดินด้วยกำลังเครื่องยนตร์มีความจุในกระบอกสูบรวมกันไม่เกิน
๘๐๐ ลูกบาศก์เซนติเมตร หรือเดินด้วยกำลังไฟฟ้า หรือพลังงานอื่น และ
(๒) เป็นรถยนตร์สองตอน ตอนหน้ามีสองประตู
ตอนหลังมีทางขึ้นและลงสำหรับผู้โดยสารทางด้านซ้ายมือเพียงด้านเดียว
ในกรณีที่เป็นรถยนตร์ที่ประกอบจากชิ้นส่วนภายในประเทศ
ต้องมีหนังสือรับรองการทดสอบความแข็งแรงของรถยนตร์จากสามัญวิศวกรหรือวุฒิวิศวกรตามกฎหมายว่าด้วยวิชาชีพวิศวกรรม

ข้อ ๔ 
สหกรณ์ตามข้อ ๒ ที่ประสงค์จะขอรับใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อเล็กรับจ้าง
ให้ยื่นคำขอต่อนายทะเบียนพร้อมหลักฐานตามที่ระบุไว้ใน แบบ ร.ย. ๑๓
ท้ายกฎกระทรวงนี้

ข้อ ๕  ใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อเล็กรับจ้างบรรทุกคนโดยสารไม่เกินเจ็ดคน
ให้ใช้แบบ ร.ย. ๑๔ ท้ายกฎกระทรวงนี้

ข้อ ๖ 
สหกรณ์ที่ได้รับใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อเล็กรับจ้าง
ต้องปฏิบัติตามเงื่อนไข ดังต่อไปนี้
(๑) รถยนตร์สี่ล้อเล็กรับจ้างที่จะนำมาประกอบการรับจ้างบรรทุกคนโดยสารต้องเป็นรถยนตร์สี่ล้อเล็กรับจ้างของสหกรณ์
และต้องไม่ยินยอมให้รถยนตร์สี่ล้อเล็กรับจ้างของบุคคลอื่นมาดำเนินกิจการร่วมกับสหกรณ์
(๒) ไม่นำรถยนตร์สี่ล้อเล็กรับจ้างที่จดทะเบียนเป็นรถยนต์สาธารณะในจังหวัดอื่น
และรถยนตร์สี่ล้อเล็กรับจ้างดังกล่าวได้มีการแจ้งการย้ายเข้ามาในกรุงเทพมหานครตามมาตรา
๑๖ ภายหลังวันที่ ๑๙ สิงหาคม พ.ศ. ๒๕๒๕ มาประกอบการรับจ้างบรรทุกคนโดยสาร
(๓)
เอาประกันภัยหรือจัดให้สมาชิกของสหกรณ์เอาประกันภัยความเสียหายแก่บุคคลที่สามอันเกิดจากการใช้รถยนต์สี่ล้อเล็กรับจ้างของสหกรณ์
สำหรับรถยนตร์สี่ล้อเล็กรับจ้างแต่ละคันดังนี้
(ก)
ความเสียหายต่อชีวิตหรือร่างกายในวงเงินไม่ต่ำกว่าสองหมื่นห้าพันบาท สำหรับการชดใช้ค่าเสียหายต่อหนึ่งคนในแต่ละครั้ง
และ
(ข) ความเสียหายต่อทรัพย์สินในวงเงินไม่ต่ำกว่าหนึ่งแสนบาท
สำหรับการชดใช้ค่าเสียหายในแต่ละครั้ง
(๔) จัดให้มีการบันทึกประวัติ ที่อยู่ปัจจุบัน
และหมายเลขใบอนุญาตขับรถยนตร์สาธารณะของผู้ขับรถยนตร์สี่ล้อเล็กรับจ้างที่เป็นสมาชิกของสหกรณ์นั้นพร้อมด้วยรูปถ่ายตามแบบที่นายทะเบียนกำหนดและจัดให้มีการบันทึกการเปลี่ยนแปลงในรายละเอียดดังกล่าวทุกครั้ง
(๕) จัดให้มีรายงานการเปลี่ยนแปลง ชื่อผู้เป็นเจ้าของรถยนตร์ในใบคู่มือจดทะเบียนรถ
การเอาประกันภัย และรายการอื่น ๆ ตามความจำเป็น  ทั้งนี้ ตามแบบ หลักเกณฑ์ และระยะเวลาที่นายทะเบียนกำหนด
แต่ระยะเวลาการทำรายงานดังกล่าวต้องห่างกันไม่เกินกว่าหกเดือน
(๖) จัดให้มีสำเนาใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อเล็กรับจ้างซึ่งนายทะเบียนรับรองติดไว้ที่กระจกหน้ารถยนตร์สี่ล้อเล็กรับจ้างของสหกรณ์และหันข้อความด้านหน้าของสำเนาใบอนุญาตออกด้านนอกในลักษณะที่เห็นได้ชัดเจน
(๗) จัดให้รถยนตร์สี่ล้อเล็กรับจ้างของสหกรณ์มีสีตามที่ได้รับอนุมัติจากนายทะเบียน
(๘) จัดให้รถยนตร์สี่ล้อเล็กรับจ้างของสหกรณ์มีเครื่องหมาย
อักษรย่อชื่อจังหวัด และหมายเลขทะเบียน ตามลักษณะ สี ขนาด และตำแหน่งที่นายทะเบียนกำหนด
(๙) สหกรณ์หรือสมาชิกของสหกรณ์ต้องไม่นำรถยนตร์สี่ล้อเล็กรับจ้างของสหกรณ์ไปให้บุคคลอื่นซึ่งมิใช่สมาชิกของสหกรณ์ยืม
เช่า หรือเช่าซื้อ
(๑๐) จัดให้รถยนตร์สี่ล้อเล็กรับจ้างของสหกรณ์แต่ละคันประกอบการรับจ้างบรรทุกคนโดยสารเฉพาะท้องที่และในเส้นทางตามที่กำหนดไว้ในใบอนุญาต
(๑๑) ต้องอำนวยความสะดวกตามสมควรแก่เจ้าหน้าที่ในการตรวจสอบเพื่อให้มีการปฏิบัติตามกฎกระทรวงนี้

ข้อ ๗  รถยนตร์สี่ล้อเล็กรับจ้างของสหกรณ์ใด
จะมีสีใดต้องได้รับอนุมัติจาก
นายทะเบียน และสีของรถยนตร์สี่ล้อเล็กรับจ้างของแต่ละสหกรณ์ต้องไม่ซ้ำหรือคล้ายกับสีของรถยนตร์สี่ล้อเล็กรับจ้างของสหกรณ์อื่น

ข้อ ๘  รถยนตร์สี่ล้อเล็กรับจ้างแต่ละคันต้องมีเครื่องหมายของสหกรณ์
อักษรย่อชื่อจังหวัด หมายเลขทะเบียน
และข้อความบอกท้องที่และเส้นทางที่ได้รับอนุญาตให้ประกอบการรับจ้างบรรทุกคนโดยสารตามลักษณะ
สี ขนาดและตำแหน่งตามที่นายทะเบียนกำหนด เครื่องหมายดังกล่าวต้องแสดงไว้ในลักษณะที่เห็นได้ชัดเจนโดยไม่มีสิ่งใดปิดหรือบัง

ข้อ ๙ 
ผู้ได้รับใบอนุญาตให้ประกอบการรับจ้างบรรทุกคนโดยสารโดยใช้รถยนตร์สี่ล้อเล็กรับจ้างซึ่งประสงค์จะขอต่ออายุใบอนุญาต
ให้ยื่นคำขอต่อนายทะเบียนพร้อมด้วยหลักฐานตามที่ระบุไว้ในแบบ ร.ย. ๑๕ ท้ายกฎกระทรวงนี้
การอนุญาตให้ต่ออายุใบอนุญาตตามวรรคหนึ่ง จะแสดงไว้ในรายการท้ายใบอนุญาตนั้นหรือจะออกใบอนุญาตให้ใหม่ก็ได้

ให้ไว้ ณ วันที่ ๒๙ พฤศจิกายน พ.ศ. ๒๕๒๗
พลเอก สิทธิ  จิรโรจน์
รัฐมนตรีว่าการกระทรวงมหาดไทย

แบบ ร.ย. ๑๓

เลขรับที่.........................................
วันที่...............................................
ลงชื่อ.............................ผู้รับคำขอ

คำขอรับใบอนุญาตให้ประกอบการรับจ้างบรรทุกคนโดยสาร
โดยใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคน

เขียนที่..................................................................
                                  วันที่............เดือน.....................................................พ.ศ.........................

๑.
ข้าพเจ้า............................................เป็นนิติบุคคลประเภท....................................
จดทะเบียนเมื่อ..................................................................เลขทะเบียน..................................................
มีสำนักงานใหญ่ตั้งอยู่เลขที่....................ตรอก/ซอย............................ถนน...........................................
หมู่ที่................ตำบล/แขวง.......................................อำเภอ/เขต...........................................................
จังหวัด...................................เลขหมายโทรศัพท์......................................โดย........................................
ผู้มีอำนาจลงชื่อแทนนิติบุคคลผู้ขออนุญาต
อายุ...........................ปี สัญชาติ..........................................
บัตรประจำตัวประชาชนหรือใบสำคัญประจำตัวคนต่างด้าว
เลขที่.........................................................
ออกให้
ณ อำเภอ/เขต................................................จังหวัด.................................................................
อยู่บ้านเลขที่.......................................ตรอก/ซอย..................................................................................
ถนน..........................................................หมู่ที่...................................................................ตำบล/แขวง
.................................................................อำเภอ/เขต............................................................................
จังหวัด........................................................เลขหมายโทรศัพท์...............................................................
๒.
มีความประสงค์จะขอรับใบอนุญาตให้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคน
โดยกำหนดให้
(๑)
รถยนต์สี่ล้อเล็กรับจ้างบรรทุกคนโดยสารไม่เกินเจ็ดคนใช้สี............................
(๒)
เครื่องหมาย อักษรย่อชื่อจังหวัด และหมายเลขทะเบียน มีลักษณะ สี ขนาด และตำแหน่ง
ดังนี้...................................................................................................................................
................................................................................................................................................................
๓
พร้อมกับคำขอนี้ ข้าพเจ้าได้แนบหลักฐานต่าง ๆ มาด้วยแล้ว คือ
(๑)
หนังสือแสดงว่าเป็นผู้จัดการหรือผู้แทนซึ่งเป็นผู้ดำเนินกิจการของนิติบุคคล
(๒)
เอกสารแสดงการจดทะเบียนสหกรณ์ไม่เกินหกเดือนและข้อบังคับของสหกรณ์
(๓)
เอกสารแสดงว่ากรรมการดำเนินการ สมาชิกและพนักงานของสหกรณ์เป็นผู้มีสัญชาติไทย
(๔)
เอกสารแสดงว่ามีสมาชิกของสหกรณ์ซึ่งได้รับใบอนุญาตขับรถยนต์สาธารณะจำนวนไม่น้อยกว่าหนึ่งร้อยคน
และในจำนวนสมาชิกดังกล่าวไม่น้อยกว่าห้าสิบคนต้องเป็นเจ้าของรถยนต์สี่ล้อเล็กรับจ้างบรรทุกคนโดยสารไม่เกินเจ็ดคนและมีชื่อเป็นเจ้าของในใบคู่มือจดทะเบียนรถ
(๕)
เอกสารแสดงว่าได้เอาประกันภัยหรือจัดให้สมาชิกของสหกรณ์เอาประกันภัยสำหรับความเสียหายอันเกิดแก่ชีวิต ร่างกาย และทรัพย์สินของบุคคลที่สามอันเกิดจากการใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคนของสหกรณ์

(ลายมือชื่อ).....................................................................ผู้ขออนุญาต
(..............................................................)

แบบ
ร.ย. ๑๔
(ครุฑ)
ใบอนุญาตให้ประกอบการรับจ้างบรรทุกคนโดยสาร
โดยใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคน

ที่............................../.....................................

อาศัยอำนาจตามความในมาตรา ๒๓ และมาตรา
๒๔ แห่งพระราชบัญญัติรถยนต์ พ.ศ. ๒๕๒๒ 
อนุญาตให้.......................................................ทะเบียนเลขที่......................................
สำนักงานใหญ่ตั้งอยู่เลขที่............................................................ตรอก/ซอย.........................................
ถนน......................................หมู่ที่....................ตำบล/แขวง...................................................................
อำเภอ/เขต........................................................จังหวัด..........................................................................
เลขหมายโทรศัพท์......................................เป็นผู้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคนโดยมีเงื่อนไขที่ผู้ได้รับใบอนุญาตต้องปฏิบัติ
ดังต่อไปนี้
(๑) ผู้ได้รับใบอนุญาตให้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคน
ต้องประกอบการรับจ้างบรรทุกคนโดยสารภายในท้องที่สถานีตำรวจนครบาลพญาไท มักกะสัน
ห้วยขวาง ดินแดง เตาปูน ประชาชื่น สุทธิสาร พหลโยธิน บางซื่อ บางเขน ดอนเมือง
คันนายาว หัวหมาก ลาดพร้าว บางชัน มีนบุรี หนองจอก เจียรดับ ลำหิน ลาดกระบัง
ประเวศน์ จรเข้น้อย ลุมพินี ทุ่งมหาเมฆ บางโพงพาง ยานนาวา วัดพระยาไกร ทองหล่อ
คลองตัน พระโขนง บางนา ตลาดพลู บุคคโล บางขุนเทียน ราษฎร์บูรณะ ทุ่งครุ ท่าข้าม
บางมด ปากคลองสาน บางคอแหลม บวรมงคล บางโพ บางกอกน้อย บางเสาธง บางพลัด บางยี่ขัน
ตลิ่งชัน วัดรวก ภาษีเจริญ หลักสอง หนองแขม ศาลาแดง และสถานีตำรวจท่าเรือ
(๒) ผู้ได้รับใบอนุญาตให้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้างบรรทุกรับจ้างบรรทุกคนโดยสารไม่เกินเจ็ดคน
ต้องประกอบการรับจ้างบรรทุกคนโดยสารภายในเส้นทางตามที่กำหนดในบัญชีเส้นทางประกอบการรับจ้างบรรทุกคนโดยสารท้ายใบอนุญาตนี้และให้ประกอบการรับจ้างได้เฉพาะภายในเส้นทางและสามารถนำรถออกมานอกเส้นทางได้ไม่เกินระยะสองร้อยเมตรนับจากจุดเริ่มเส้นทาง
(๓) กำหนดให้ใช้สี.....................................และเครื่องหมาย
อักษรย่อชื่อจังหวัด และหมายเลขทะเบียน มีลักษณะ สี ขนาด และตำแหน่งดังนี้.......................................................................
................................................................................................................................................................
ใบอนุญาตฉบับนี้ให้ใช้ได้ตั้งแต่วันที่...........เดือน...........................พ.ศ.
......................
ถึงวันที่.................เดือน.................................พ.ศ.
........................

ให้ไว้ ณ วันที่..................เดือน..........................................พ.ศ.
................................

(ลายมือชื่อ).................................................................................

(......................................................................)

นายทะเบียน

การต่ออายุใบอนุญาต

การต่ออายุใบอนุญาต
ครั้งที่ ๑                                 การต่ออายุใบอนุญาต
ครั้งที่ ๒
ให้ต่ออายุใบอนุญาตฉบับนี้จนถึง                                 ให้ต่ออายุใบอนุญาตฉบับนี้จนถึง
วันที่......เดือน.................พ.ศ.
.........                              วันที่.........เดือน..................พ.ศ.
.........
(ลายมือชื่อ)....................................                                (ลายมือชื่อ).......................................
ตำแหน่ง.........................................                               ตำแหน่ง............................................
            นายทะเบียน                                                        นายทะเบียน
................./.................../..................                            .................../..................../.................

บัญชีเส้นทางประกอบการรับจ้างบรรทุกคนโดยสาร
ของผู้ได้รับใบอนุญาตให้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้าง

ลำดับที่

รถยนต์สี่ล้อเล็กรับจ้างหมายเลขทะเบียน

เส้นทางที่ประกอบการรับจ้างบรรทุกคนโดยสาร

หมายเหตุ

แบบ ร.ย.
๑๕

เลขรับที่.........................................
วันที่...............................................
ลงชื่อ.............................ผู้รับคำขอ

คำขอต่ออายุใบอนุญาตให้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคน

เขียนที่...........................................................................
วันที่..............เดือน...............................................พ.ศ................

๑.
ข้าพเจ้า........................................เป็นนิติบุคคลประเภท.......................................
จดทะเบียนเมื่อ...........................................................เลขทะเบียน........................................................
มีสำนักงานใหญ่ตั้งอยู่เลขที่.................ตรอก/ซอย............................ถนน..............................................
หมู่ที่....................ตำบล/แขวง.............................................อำเภอ/เขต.................................................
จังหวัด.......................................หมายเลขโทรศัพท์.....................................โดย.....................................
ผู้มีอำนาจลงชื่อแทนนิติบุคคลผู้ขออนุญาต
อายุ.........ปี สัญชาติ...........................................................
บัตรประจำตัวประชาชนหรือใบสำคัญประจำตัวคนต่างด้าว
เลขที่........................................................
ออกให้
ณ อำเภอ/เขต....................................................จังหวัด............................................................
อยู่บ้านเลขที่..............................................................ตรอก/ซอย...........................................................
ถนน............................................หมู่ที่..................ตำบล/แขวง..............................................................
อำเภอ/เขต.......................................................จังหวัด...........................................................................
เลขหมายโทรศัพท์..................................................................................................................................
๒.
มีความประสงค์จะขอต่ออายุใบอนุญาตให้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคน
เพื่อให้ใช้ได้ต่อไป
๓.
พร้อมกับคำขอนี้ ข้าพเจ้าได้แนบหลักฐานต่าง ๆ มาด้วยแล้ว คือ
(๑) ใบอนุญาตให้ประกอบการรับจ้างบรรทุกคนโดยสารโดยใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคน
(๒) หนังสือแสดงว่าเป็นผู้จัดการหรือผู้แทนซึ่งเป็นผู้ดำเนินกิจการของนิติบุคคล
(๓) เอกสารแสดงว่าสหกรณ์ได้เอาประกันภัยหรือจัดให้สมาชิกของสหกรณ์เอาประกันภัยสำหรับความเสียหายอันเกิดแก่ชีวิต
ร่างกาย และทรัพย์สินของบุคคลที่สามอันเกิดจากการใช้รถยนต์สี่ล้อเล็กรับจ้างบรรทุกคนโดยสารไม่เกินเจ็ดคนของสหกรณ์

(ลายมือชื่อ)..............................................................................ผู้ขออนุญาต
(.............................................................)

หมายเหตุ :- เหตุผลในการประกาศใช้กฎกระทรวงฉบับนี้ คือ
เนื่องจากได้มีการกำหนดให้ท้องที่กรุงเทพมหานครเป็นท้องที่ซึ่งผู้ประกอบการรับจ้างบรรทุกคนโดยสารโดยใช้รถยนตร์สี่ล้อเล็กรับจ้างบรรทุกคนโดยสารไม่เกินเจ็ดคนต้องดำเนินการโดยสหกรณ์
และโดยที่มาตรา ๒๓ วรรคสี่ และมาตรา ๒๔ วรรคสาม แห่งพระราชบัญญัติรถยนตร์ พ.ศ.
๒๕๒๒ กำหนดให้การขอรับใบอนุญาต การออกใบอนุญาต
การขอต่ออายุใบอนุญาตและการต่ออายุใบอนุญาตประกอบการรับจ้างบรรทุกคนโดยสารโดยใช้รถยนตร์บรรทุกคนโดยสารไม่เกินเจ็ดคนดังกล่าวต้องเป็นไปตามหลักเกณฑ์
วิธีการและเงื่อนไขที่กำหนดในกฎกระทรวง และมาตรา ๕ (๕) กำหนดให้สี และเครื่องหมายสำหรับรถยนตร์สาธารณะต้องเป็นไปตามที่กำหนดในกฎกระทรวง
 จึงจำเป็นต้องออกกฎกระทรวงนี้

สิทธิกานต์/ปรับปรุง
๔ เมษายน
๒๕๖๒

วศิน/ตรวจ
๙
เมษายน ๒๕๖๒

[๑] ราชกิจจานุเบกษา
เล่ม ๑๐๑/ตอนที่ ๑๙๓/ฉบับพิเศษ หน้า ๒๐/๒๖ ธันวาคม ๒๕๒๗